

Európska únia

Európsky fond regionálneho

rozvoja

**Súhrnná správa o aktivitách hodnotenia a výsledkoch hodnotení**

**európskych štrukturálnych a investičných fondov**

**za rok 2018**

|  |
| --- |
| **Vydáva:** Centrálny koordinačný orgán  Úrad podpredsedu vlády SR pre investície a informatizáciu  **Vypracoval útvar:** oddelenie hodnotenia  **Dátum vydania** : máj 2019  **Schválil:**   Denisa Žiláková, generálna riaditeľka  sekcia centrálny koordinačný orgán  Materiál sa predkladá Národnému monitorovaciemu výboru pre európske štrukturálne a investičné fondy ako informatívny dokument v súlade s čl. 16 kap. 4.2.2 Úlohy Centrálneho koordinačného orgánu v oblasti hodnotenia Systému riadenia EŠIF pre programové obdobie 2014 – 2020 (verzia 7) z 31. októbra 2018. |

**Obsah**

[Použité skratky 3](#_Toc11069418)

[I. CENTRÁLNY KOORDINAČNÝ ORGÁN 4](#_Toc11069419)

[1. Kontext hodnotenia 4](#_Toc11069420)

[2. realizácia hodnotení 4](#_Toc11069421)

[3. kapacity pre hodnotenie 5](#_Toc11069422)

[3.1 Počet manažérov hodnotenia pôsobiacich na CKO zodpovedných za hodnotenie EŠIF 5](#_Toc11069423)

[3.2 Aktivity organizované CKO/organizované v spolupráci s CKO určené na prehlbovanie kvalifikácie pracovníkov RO, SO a gestorov HP zodpovedných za hodnotenie 5](#_Toc11069424)

[4. plánované hodnotiace aktivity na rok 2019 7](#_Toc11069425)

[4.1 Hlavné ciele pre oblasť hodnotenia 7](#_Toc11069426)

[4.2 Faktory, ktoré môžu negatívne ovplyvniť realizáciu plánovaných aktivít 8](#_Toc11069427)

[4.3 Plánované aktivity na budovanie kapacít v oblasti hodnotenia 8](#_Toc11069428)

[4.4 Prehľad o počte ukončených hodnotiacich aktivít CKO v roku 2018 8](#_Toc11069429)

[5. kapacity pre hodnotenie ešif 10](#_Toc11069430)

[5.1 Administratívne kapacity v oblasti hodnotenia 10](#_Toc11069431)

[5.2 Aktivity na prehlbovanie kvalifikácie manažérov hodnotenia 10](#_Toc11069432)

[5.3 Rozvoj spolupráce v oblasti hodnotenia 11](#_Toc11069433)

[6. pokrok v realizácii plánovaných hodnotení 12](#_Toc11069434)

[6.1 Počet plánovaných hodnotení pre rok 2018 12](#_Toc11069435)

[7. využitie hodnotení 12](#_Toc11069436)

[8. Plánované hodnotenia na rok 2019 12](#_Toc11069437)

[8.1 Plánované hodnotenia na rok 2019 12](#_Toc11069438)

[8.2 Dokončenie začatých hodnotení 12](#_Toc11069439)

# 

# **Použité skratky**

AK administratívne kapacity

CKO Centrálny koordinačný orgán

EK Európska komisia

ERDF Európsky fond regionálneho rozvoja

ES Európske spoločenstvo

EŠIF Európske štrukturálne a investičné fondy

ESF Európsky sociálny fond

EÚ Európska únia

HP Horizontálny princíp

HP ND Horizontálny princíp Nediskriminácia

HP RMŽ Horizontálny princíp Rovnosť mužov a žien

HP UR Horizontálny princíp Udržateľný rozvoj

IROP Integrovaný regionálny operačný program

IZM Inciatíva na podporu zamestnanosti mladých ľudí

KF Kohézny fond

MDVRR SR Ministerstvo dopravy, výstavby a regionálneho rozvoja SR

MP Metodický pokyn

MV Monitorovací výbor

NMV pre EŠIF Národný monitorovací výbor pre európske štrukturálne a investičné fondy

NOK Národný orgán pre koordináciu

NSRR Národný strategický referenčný rámec

OP Operačný program

OP EVS Operačný program Efektívna verejná správa

OP II Operačný program Integrovaná infraštruktúra

OP KŽP Operačný program Kvalita životného prostredia

OP ĽZ Operačný program Ľudské zdroje

OP RH Operačný program Rybné hospodárstvo

OP TP Operačný program Technická pomoc

OP VaI Operačný program Výskum a inovácie

PO Programové obdobie

PRV Program rozvoja vidieka

PD SR Partnerská dohoda SR na roku 2014 - 2020

RO Riadiaci orgán

RO OP Riadiaci orgán operačného programu

SO Sprostredkovateľský orgán

SR Slovenská republika

ŠF štrukturálne fondy

UPPVII SR Úrad popredsedu vlády SR pre investície a informatizáciu

ÚV SR Úrad vlády Slovenskej republiky

ZFP zahraničná finančná pomoc

# **CENTRÁLNY KOORDINAČNÝ ORGÁN**

**ÚVOD**

Súhrnná správa o aktivitách hodnotenia a výsledkoch hodnotení európskych štrukturálnych a investičných fondov (ďalej len „EŠIF“) za rok 2018 (ďalej len „Súhrnná správa“) je vypracovaná v súlade s kapitolou 4.2.2, bodom 16 Systému riadenia európskych štrukturálnych a investičných fondov na programové obdobie 2014 – 2020, v platnom znení (ďalej len „Systém riadenia“). Podľa ustanovenia tohto bodu, povinnosťou Centrálneho koordinačného orgánu (ďalej len „CKO“) je vypracovať v termíne najneskôr do 31. mája príslušného kalendárneho roka súhrnnú správu za predchádzajúci kalendárny rok, ktorá poskytne celkovú informáciu o činnostiach v oblasti hodnotenia EŠIF v Slovenskej republike za rok 2018.

Predkladaná Súhrnná správa bola vypracovaná oddelením hodnotenia na základe aktivít v oblasti hodnotenia realizovaných oddelením hodnotenia a súhrnných správ o aktivitách hodnotenia a výsledkoch hodnotení jednotlivých OP a HP za rok 2018, ktoré vypracovali príslušné RO OP a gestori HP v súlade s kapitolou 4.2.3, bodom 22 Systému riadenia.

Súhrnná správa sa predkladá Národnému monitorovaciemu výboru pre európske štrukturálne a investičné fondy (ďalej len „NMV pre EŠIF“) ako informatívny dokument.

# **1. Kontext hodnotenia**

V roku 2018 nedošlo k takým zmenám, ktoré by ovplyvnili realizáciu hodnotení.

# **2. realizácia hodnotení**

Aktualizácia plánovaných hodnotení európskych štrukturálnych a investičných fondov na roky 2014 – 2020 (ďalej len „Aktualizácia hodnotení EŠIF“), aktuálna pre rok 2018, bola schválená uznesením NMV pre EŠIF č. NMV EŠIF/2016/3, bod 4 dňa 12. decembra 2016. Aktualizácia hodnotení EŠIF je zverejnená na webovom sídle [www.partnerskadohoda.gov.sk](http://www.partnerskadohoda.gov.sk) v záložke „*CKO*“, časť „*Hodnotenie EŠIF*“.

V súlade s Aktualizáciou hodnotení EŠIF boli v gescii oddelenia hodnotenia k 31.12.2018 ukončené nasledovné hodnotenia:

* „***Hodnotenie partnerstva pri vykonávaní Partnerskej dohody SR – záverečná správa***“ – externé hodnotenie realizované spoločnosťou KPMG Slovensko spol. s r. o.[[1]](#footnote-1) Účelom hodnotenia bolo zhodnotiť fungovanie partnerstva pri vykonávaní Partnerskej dohody SR uzatvorenej Slovenskou republikou a Európskou komisiou dňa 20. júna 2014, ktorá definuje stratégiu, priority a podmienky pre efektívne a účinné využívanie EŠIF v rokoch 2014 – 2020. Dňa 26.06.2018 bola predložená finálna verzia Záverečnej správy z hodnotenia.
* „***Ex post hodnotenie dopadov implementácie Národného strategického referenčného rámca na dosiahnutie strategického cieľa NSRR - záverečná správa***“ – externé hodnotenie realizované spoločnosťou KPMG Slovensko spol. s r. o. Účelom hodnotenia bolo identifikovať, analyzovať a kde to bolo možné, kvantifikovať dopady/efekty podpory v rámci všetkých strategických priorít ŠF a KF a zároveň zhodnotiť, do akej miery sa podarilo naplniť strategický cieľ NSRR. Dňa 08.06.2018 bola predložená finálna verzia Záverečnej správy z hodnotenia.
* „***Analýza integrovaného prístupu k územnému rozvoju v rámci Európskych štrukturálnych a investičných fondov 2014 – 2020***“ – externé hodnotenie realizované spoločnosťou KPMG Slovensko spol. s r. o. Predmetom analýzy bolo posúdenie efektivity vymedzených opatrení integrovaného prístupu k územnému rozvoju podporovaného z EŠIF v programovom období 2014 – 2020 s cieľom identifikovať očakávaný pozitívny prínos integrovaných územných investícií (IÚI), udržateľného mestského rozvoja (UMR) a miestneho rozvoja vedeného komunitou na území SR (CLLD) a výhody a prekážky širšieho uplatnenia predmetných opatrení. Dňa 16.08.2018 bola predložená finálna verzia Záverečnej správy z hodnotenia.

Výstupy z ukončených hodnotení boli širokej verejnosti sprístupnené na webovom sídle [www.partnerskadohoda.gov.sk](http://www.partnerskadohoda.gov.sk) v záložke „*CKO*“, časť „*Hodnotenie EŠIF*“.

Informácie o všetkých  ukončených hodnoteniach sú uvedené v prílohách 1, 2 a 3 tejto Súhrnnej správy.

K 31.12.2018 bolo v súlade Plánom hodnotení EŠIF resp. Aktualizáciou hodnotení EŠIF rozpracované nasledovné hodnotenie:

* „***Priebežné hodnotenie pokroku v procese deinštitucionalizácie systému sociálnych služieb a náhradnej starostlivosti s príspevkom EŠIF***“ s plánovaným termínom ukončenia v druhom polroku 2019. Účelom je zhodnotiť postup a priebežné výsledky deinštitucionalizácie v hodnotenom období a na ich základe, ak to už bude možné, posúdiť prínos príspevku EŠIF k procesu deinštitucionalizácie. Hodnotenie sa vykonáva internou formou, prvá (prípravná) fáza sa realizovala od 1. marca do 15. júna 2018. Metódou desk research bol vykonaný zber a spracovanie najdôležitejších strategických, koncepčných a právnych dokumentov týkajúcich sa deinštitucionalizácie a identifikované boli metódy prieskumu a hodnotenia a zdroje údajov pre druhú fázu. V druhej (hodnotiacej) fáze bude vykonané samotné hodnotenie.

**3. kapacity pre hodnotenie**

## 

## 3.1 Počet manažérov hodnotenia pôsobiacich na CKO zodpovedných za hodnotenie EŠIF

K 31.12.2018 zodpovedali za hodnotenie EŠIF na CKO piati manažéri hodnotenia a vedúca oddelenia hodnotenia. V súlade s MP č. 22 k administratívnym kapacitám európskych štrukturálnych a investičných fondov subjektov zapojených do riadenia, implementácie, kontroly a auditu EŠIF v programovom období 2014 – 2020 (verzia 4) činnosť spojená s hodnotením EŠIF a aktivitami v oblasti hodnotenia predstavuje u všetkých manažerov hodnotenia, v súlade s opisom štátnomanestnaneckého miesta, ich hlavnú pracovnú náplň.

## 3.2 Aktivity organizované CKO/organizované v spolupráci s CKO určené na prehlbovanie kvalifikácie pracovníkov RO, SO a gestorov HP zodpovedných za hodnotenie

Oddelenie hodnotenia v sledovanom období zabezpečilo prehlbovanie kvalifikácie administratívnych kapacít zodpovedných za hodnotenie EŠIF prostredníctvom nasledovných aktivít:

* Dňa 12.09.2018 sa uskutočnil workshop pod názvom „*Fungovanie evaluačných jednotiek EŠIF - Knowledge Brokers*“. Cieľom workshopu bolo získanie praktických zručností využiteľných v procese hodnotenia fondov EÚ. Workshop bol realizovaný v spolupráci so Slovenskou evaluačnou spoločnosťou a  pod vedením špecializovaného zahraničného tímu expertov a tvorcov simulácie z Poľska z výskumnej spoločnosti EGO, s.c. Slovenskí experti z oblasti hodnotenia fondov Európskej únie si mohli  formou inovatívneho prístupu vyskúšať, ako prepájať jednotlivé fázy a procesy hodnotenia tak, aby bolo možné relevatné zodpovedať, či sú verejné zdroje využívané efektívne.
* Dňa 13.09.2018 sa uskutočnila medzinárodná konferencia pod názvom „*Hodnotenie fondov EÚ – sme schopní poučenia?*“. Konferencia sa konala v kontexte slovenského predsedníctva (SK V4 PRES) vo Vyšehradskej skupine. Záštitu nad konferenciou prevzal pán Richard Raši, podpredseda vlády SR pre investície a informatizáciu. Cieľom konferencie bolo prezentovať výsledky ex-post hodnotenia Národného strategického referenčného rámca programového obdobia 2007 – 2013 vrátane využitia odporúčaní a pohľadu na možnosti poučenia sa, čo naznačuje aj samotný názov konferencie a zároveň umožniť spoločné stretnutie tým, ktorí majú záujem o vzájomnú výmenu doterajších skúseností pri hľadaní najlepších riešení a prístupov k využitiu výsledkov hodnotení fondov EÚ, ktoré tiež prispievajú k dlhodobej prosperite Slovenska. Konferenciu viedla JUDr. Denisa Žiláková, generálna riaditeľka sekcie Centrálny koordinačný orgán. Na konferencii sa zúčastnilo takmer 100 účastníkov. Pozvanie na konferenciu prijali zástupcovia z EK (pani Mariana Hristcheva, DG REGIO; Michael Morass, DG EMPLOYMENT) a zástupcovia z krajín V4+4 (Slovenska, Českej republiky, Chorvátska, Slovinska, Poľska, Maďarska, Rumunska a Bulharska). Detailnejšie informácie o konferencii vrátane prezentácií sú dostupné na webovom sídle <http://www.partnerskadohoda.gov.sk/hodnotenie-esif/> a na webovej stránke <https://www.vicepremier.gov.sk/index.php/fondy-eu/konferencie-cko/index.html>.

**3.3 Spolupráca v oblasti hodnotenia**

**Koordinačná činnosť:**

* **21.02.2018** zasadnutie Pracovnej skupiny pre hodnotenie:
* informácia o hodnotení „*Ex post hodnotenie dopadov implementácie NSRR*“;
* Informácia o hodnotení „*Hodnotenie partnerstva pri vykonávaní Partnerskej dohody SR*“;
* závery z koordinačných stretnutí EK (DG REGIO a DG EMPL) so zástupcami členských štátov EÚ.

**Pracovné stretnutia s EK v rámci zoskupení pre hodnotenie:**

* pracovné stretnutie „***Pracovná skupina pre hodnotenie DG REGIO – Evaluation Network Meeting***“, ktoré sa uskutočnilo v dňoch 05.03.2018 – 06.03.2018 v Bruseli (Belgicko). Na pracovnom stretnutí sa zúčastnili dvaja pracovníci oddelenia hodnotenia, ktorí boli oboznámení zo strany DG REGIO o zmene nariadení 215/2014 a 2015/207 (zverejnené v Úradnom vestníku L54 dňa 24.02.2018), o úlohe vytvorenia zoznamu spoločných ukazovateľov výstupu a priamych výsledkov projektov, o príprave zoznamu ukazovateľov ako legislatívny návrh k VFR (viacročný finančný rámec) a o vydaní revidovanej verziu „Guidance document on Monitoring and Evaluation – ERFD and CF“ (marec 2014, revízia 2018).
* expertné stretnutie na tému „***Zlepšenie úlohy hodnotení v programovom období 2020+***“, ktoré sa uskutočnilo v dňoch 19.04.2018 – 20.04.2018 v Dubrovníku (Chorvátsko). Na stretnutí sa zúčastnil jeden pracovník oddelenia hodnotenia, ktorý bol oboznámený o praktických skúsenostiach z realizácie ex-ante hodnotení programového obdobia 2014 – 2020 (krajín V4+4) vrátane riadenia a obstarávania predmetných hodnotení a o programovom rokovaní medzi EK a členskými štátmi.
* pracovné stretnutie „***Pracovná skupina pre hodnotenie programov ESF***“, ktoré sa uskutočnilo dňa 13.06.2018 v Aténach (Grécko). Na pracovnom stretnutí sa zúčastnil jeden pracovník oddelenia hodnotenia, ktorý bol oboznámený o ustanoveniach nariadenia o ESF+ týkajúce sa monitorovania a hodnotenia, o workshope o merateľných ukazovateľoch, o súčasnom stave hodnotenia Iniciatívy na podporu zamestnanosti mladých (YEI), o výročných správach o realizácii programov (AIRs) a odotazníku o výbere reprezentatívnej vzorky.
* pracovné stretnutie „***Pracovná skupina pre hodnotenie v rámci DG REGIO***“***- Evaluation Network Meeting***, ktoré sa uskutočnilo dňa 20.06.2018 v Bruseli (Belgicko). Na pracovnom stretnutí sa zúčastnil jeden pracovník oddelenia hodnotenia, ktorý bol oboznámený o rozpočte EÚ pre budúcnosť (ERDF/CF), o prehľade doterajších hodnotení vplyvov/dopadov uskutočnených v Anglicku prostredníctvom viacúrovňových údajov, logických modelov a metriky a o spoľahlivosti/hodnovernosti výkonnostných ukazovateľov.
* pracovné stretnutie „***Pracovná skupina pre hodnotenie programov ESF***“, ktoré sa uskutočnilo dňa 09.10.2018 v Bruseli (Belgicko). Na pracovnom stretnutí sa zúčastnil jeden pracovník oddelenia hodnotenia, ktorý bol oboznámený o aktuálnych informáciach týkajúcich sa nariadenia o ESF+, o hodnotení dopadu iniciatívy na podporu zamestnanosti mladých (IZM) vo Francúzsku, o pilotnej štúdii realizovateľnosti: udržateľnosť a účinnosť výsledkov pre účastníkov ESF používajúcich metódy kontrafaktuálneho hodnotenia dopadov (CIE), o výročných správach o realizácii programov (AIRs) a o nemeckom on-line dotazníku o účastníkoch intervencií ESF.
* pracovné stretnutie „***Pracovná skupina pre hodnotenie DG REGIO – Evaluation Network Meeting***“, ktoré sa uskutočnilo v dňoch 29.11.2018 – 30.11.2018 v Bruseli (Belgicko). Na pracovnom stretnutí sa zúčastnili dvaja pracovníci oddelenia hodnotenia, ktorí boli oboznámení zo strany DG REGIO o výsledkov realizovaných hodnotení (hodnotenie pôžičiek EIB /Structural Programme Loans/; Review of impact evaluations; ESIF administrative costs and burden), systéme monitorovania a hodnotenia 2021+, zhrnutí záverov workshopov EK k ukazovateľom PO 2014-2020 a plánovanom harmonograme konzultácií týkajúcich sa definovania obsahu ukazovateľov EFRR a KF v nadväznosti na návrhy novej legislatívy.

# **4. plánované hodnotiace aktivity na rok 2019**

## 4.1 Hlavné ciele pre oblasť hodnotenia

1. „***Priebežné hodnotenie pokroku v procese deinštitucionalizácie systému sociálnych služieb a náhradnej starostlivosti s príspevkom EŠIF***“

* typ hodnotenia: interné
* predmet hodnotenia: deinštitucionalizácia systému sociálnych služieb a náhradnej starostlivosti spolufinancovaná z EŠIF s osobitným dôrazom na osoby so zdravotným postihnutím.
* cieľ hodnotenia: vyhodnotenie príspevku EŠIF k procesu deinšitucionalizácie, analýza závažných problémov, ktoré sa vyskytli v procese realizácie deinštitucionalizácie s podporou EŠIF, opatrení prijatých na ich odstránenie a prípadne ukážka príkladov dobrej praxe.
* Predpokladaná doba realizácie: 2019

1. „***Hodnotenie EZÚS v kontexte programov Európskej územnej spolupráce***“

* typ hodnotenia: externé
* predmet hodnotenia: EZÚS so sídlom na území SR v kontexte programov Európskej územnej spolupráce.
* cieľ hodnotenia: posúdenie fungovania nástrojov EZÚS v kontexte programov Európskej územnej spolupráce a návrh odporúčaní pre fungovanie v novom programovom období.
* predpokladaná doba realizácie: koniec roka 2019

1. „***Vyhodnotenie pokroku pri vykonávaní Partnerskej dohody SR k 31.12. 2018***“

* typ hodnotenia: externé
* predmet hodnotenia: Partnerská dohoda SR a jej pokrok voči stratégii Európa 2020 a národným stratégiám.
* cieľ hodnotenia: zhodnotiť pokrok pri vykonávaní Partnerskej dohody SR k 31. decembru 2018 ako nevyhnutný predpoklad pre Správu o pokroku SR v roku 2019.
* predpokladaná doba realizácie: 01/2019 - 08/2019

## 4.2 Faktory, ktoré môžu negatívne ovplyvniť realizáciu plánovaných aktivít

Realizáciu ďalších naplánovaných hodnotení EŠIF môže negatívnym spôsobom ovplyvniť zdĺhavý proces výberu externého zhotoviteľa hodnotení prostredníctvom verejného obstarávania.

## 4.3 Plánované aktivity na budovanie kapacít v oblasti hodnotenia

V roku 2019 plánuje CKO prehlbovať kvalifikáciu pracovníkov oddelenia hodnotenia (manažérov hodnotenia) prostredníctvom absolvovania vzdelávacích aktivít zameraných na oblasť hodnotenia EŠIF za účelom rozširovania poznatkov a získavania nových skúseností. V prípade potreby CKO zabezpečí adekvátne materiálno technické vybavenie, aby boli vytvorené vhodné podmienky pre výkon práce pracovníkov oddelenia hodnotenia podieľajúcich sa na procesoch hodnotenia EŠIF.

## 4.4 Prehľad o počte ukončených hodnotiacich aktivít CKO v roku 2018

CKO ukončil v sledovanom období (t.j. od 01.01.2018 do 31.12.2018) realizáciu 2 externých hodnotení.

V Prílohe č. 1 je uvedený kumulatívny prehľad ukončených hodnotiacich aktivít CKO.

V Prílohe č. 2 je uvedený podrobný popis o ukončených hodnoteniach CKO a gestorov HP v roku 2017.

V Prílohe č. 3 je uvedená informácia o zisteniach, odporúčaniach a opatreniach z ukončených hodnotení CKO a gestorov HP v roku 2018.

V Prílohe č. 4 je uedený indikatívny zoznam plánovaných hodnotení RO pre OP a gestorov HP na rok 2019

1. **OPERAČNÉ PROGRAMY A HORIZONTÁLNE PRINCÍPY**

# **5. kapacity pre hodnotenie ešif**

## 5.1 Administratívne kapacity v oblasti hodnotenia

K 31.12.2018 sa na aktivitách hodnotenia EŠIF podieľalo celkovo 28 manažérov hodnotenia (tabuľka č. 1) v rámci RO/SO pre OP a gestorov HP, pričom pozícia manažéra hodnotenia bola v rámci všetkých RO OP a gestorov HP kumulovaná aj s pozíciou manažéra monitorovania. Podiel času, ktorý manažéri hodnotenia venovali činnostiam súvisiacim s hodnotením, sa pohyboval v rozpätí od 5% do 30% z ich celkového pracovného času. V tabuľke je uvedený prehľad počtu manažérov hodnotenia RO pre OP a gestorov HP k 31.12.2018.

Tabuľka: Prehľad počtu manažérov hodnotenia RO pre OP a gestorov HP k 31.12.2018

|  |  |  |  |  |
| --- | --- | --- | --- | --- |
| **Por. č.** | **Rezort** | **Operačný program/Horizontálny princíp (OP/HP)** | **Počet manažérov hodnotenia[[2]](#footnote-2)** | **Priemerný čas 1 zamestnanca venovaný aktivitám hodnotenia (v %)** |
| 1. | MŽP SR | OP Kvalita životného prostredia | 3 | 10% |
| 2. | MPSVR SR | OP Ľudské zdroje | 4 | - |
| 3. | MPRV SR | Integrovaný regionálny OP | n/a[[3]](#footnote-3) | - |
| 4. | MV SR | OP Efektívna verejná správa | 2 | 5% |
| 5. | MDVRR SR | OP Integrovaná infraštruktúra | 5 | 30% |
| 6. | MŠVVŠ SR | OP Výskum a inovácie | 3 | - |
| 7. | ÚV SR | OP Technická pomoc | 1 | 40% |
| 8. | MPRV SR | Program rozvoja vidieka | 8 | 20% |
| 9. | MPRV SR | OP Rybné hospodárstvo | 1 | 10% |
| 10. | MPRV SR | Program INTERREG V-A SK-AT | 0 | 0% |
| 11. | MPRV SR | Program INTERREG V-A SK-CZ | 0 | 0% |
| 12. | UPPVII SR | HP Udržateľný rast | 1 | 20% |
| 13. | MPSVR SR | HP Rovnosť mužov a žien a HP Nediskriminácia | n/a[[4]](#footnote-4) | - |
| **SPOLU** | | | **28** | **19,29%** |

Zdroj: Súhrnné správy o aktivitách hodnotenia a výsledkoch hodnotení OP/HP za rok 2018

## 5.2 Aktivity na prehlbovanie kvalifikácie manažérov hodnotenia

Manažéri hodnotenia prehlbovali svoju kvalifikáciu formou:

* samovzdelávania
* odborným vzdelávaním:
  + seminár/workshop „Ako merať teritoriálnu kohéziu a spoluprácu?“ (21.02.2018, Brusel -Belgicko, účasť: 1 programový manažér programu INTERREG V-A SK-AT),
  + seminár zameraný na problematiku plánovania, organizácie a riadenia hodnotenia dopadov OP a programov spolupráce (17.-18.04.2018, Brusel - Belgicko, účasť: 1 programový manažér programu INTERREG V-A SK-AT),
  + seminár zameraný na praktické aspekty realizácie hodnotení (23.-25.05.2018, Balatonfured - Maďarsko, účasť: 1 programový manažér programu INTERREG V-A SK-AT a 1 manažér OP KŽP),

praktický seminár „Vizualizácia evaluačných výstupov/dát v prezentáciách pre cieľové skupiny“ (02.-04.10.2018, Praha – Česká republika, účasť: 1 manažér OP KŽP),

expertný seminár k hodnoteniu operačných programov (ENRF) organizovaný EK (19.-20.11.2018, Praha - Česká republika, účasť: 2 zamestnanci oddelenia riadenia OP RH),

* + školenie „Vzdelávanie AK zapojených do riadenia EŠIF pre horizontálne princípy rovnosť mužov a žien a nediskriminácia“ (27.02.2018, Bratislava - Slovenská republika, účasť: 2 manažéri OP ĽZ),
  + školenie „Práca v systéme ITMS2014+“ (12.03.2018, Bratislava - Slovenská republika, účasť: 1 manažér OP ĽZ),
  + školenie „Systém riadenia EŠIF na PO 2014 – 2020“ (13.03.2018, Bratislava - Slovenská republika, účasť: 3 manažéri OP ĽZ),
  + školenie „Monitoring na projektovej úrovni“ (16.05.2018, Bratislava - Slovenská republika, účasť: 3 manažéri OP ĽZ),
  + školenie „Zákon č.292/2014 Z.z. o príspevku poskytovanom z EŠIF, finančné nástroje a štátna pomoc“ (23.05.2018, Bratislava - Slovenská republika, účasť: 2 manažéri OP ĽZ),
  + školenie „Systém riadenia EŠIF na PO 2014 – 2020“ (27.06.2018, Bratislava - Slovenská republika, účasť: 3 manažéri OP ĽZ),
  + školenie „Merateľné ukazovatele“ (22.10.2018, Bratislava - Slovenská republika, účasť: 3 manažéri OP ĽZ),
  + školenie „Systém riadenia EŠIF na PO 2014 – 2020“ (13.11.2018, Bratislava - Slovenská republika, účasť: 3 manažéri OP ĽZ),
  + školenie „Monitoring na projektovej úrovni“ (20.11.2018, Bratislava - Slovenská republika, účasť: 3 manažéri OP ĽZ),
  + školenie „Merateľné ukazovatele“ (22.11.2018, Bratislava - Slovenská republika, účasť: 3 manažéri monitorovania a hodnotenia OP EVS),
  + školenie „Merateľné ukazovatele“ (26.11.2018, Bratislava - Slovenská republika, účasť: 3 manažéri OP ĽZ),
  + školenie „Informačné a komunikačné opatrenia a nástroje“ (26.11.2018, Bratislava - Slovenská republika, účasť: 1 manažér OP ĽZ),
  + workshop „Fungovanie evaluačných jednotiek EŠIF – Knowledge Brokers“ (12.09.2018, Bratislava - Slovenská republika, účasť: 1 manažér OP KŽP, 3 manažéri OP ĽZ, 2 manažéri OP VaI),
* výmenou informácií na konferenciách:

medzinárodná konferencia pod názvom „Hodnotenie fondov EÚ – sme schopní poučenia?“ (13.09.2018, Bratislava - Slovenská republika, účasť: 1 programový manažér programu INTERREG V-A SK-AT, 1 programová manažérka INTERREG V-A SK-CZ, 1 manažér OP KŽP, 3 manažéri OP ĽZ, 4 manažéri OP VaI)

„4. konference Evaluační jednotky Národního orgánu pro koordinaci, Evaluace ESI fondu v ČR: 3D poločasu: data, dialog, dopady“ (02.-04.10.2018, Praha – Český republika, účasť: 1 manažér OP KŽP, 2 manažéri OP ĽZ, 1 manažér OP VaI)

## 5.3 Rozvoj spolupráce v oblasti hodnotenia

V roku 2018 bola rozvíjaná spolupráca v oblasti hodnotenia predovšetkým v rámci zasadnutí Pracovnej skupiny pre hodnotenie zriadenej na úrovni CKO, ktorej členmi boli zástupcovia RO pre OP a gestorov HP.

# 

# **6. pokrok v realizácii plánovaných hodnotení**

## 6.1 Počet plánovaných hodnotení pre rok 2018

V roku 2018 plánovali RO/SO a gestori HP, v súlade s plánmi hodnotení resp. ich aktualizáciami, vykonať celkovo 16 hodnotení. V období od 01.01.2018 do 31.12.2018 bolo ukončených 5 hodnotení, z ktorých štyri boli realizované externou formou a jedno bolo vykonané internou formou. Hodnotenia nezrealizované v roku 2018 plánujú RO pre OP a gestori HP vykonať v prieberu roka 2019.

Informácie o počte ukončených hodnotení, o detailnom popise realizovaných hodnotení a o zisteniach, odporúčaniach a opatreniach z realizovaných hodnotení sú uvedené v prílohách č. 1, č. 2 a č. 3.

# **7. využitie hodnotení**

Opatrenia prijaté na základe výstupov a záverov z hodnotení realizovaných v gescii RO pre OP KŽP, RO pre OP TP a RO pre OP VaI (viď. Príloha č. 2 Súhrnnej správy) budú zohľadnené pri zefektívnení implementácie a dôslednom napĺňaní cieľov jednotlivých OP.

# **8. Plánované hodnotenia na rok 2019**

## 8.1 Plánované hodnotenia na rok 2019

V roku 2019 plánujú RO pre OP a gestori HP vykonať 26 hodnotení. Detailnejšia špecifikácia plánovaných hodnotení je uvedená v Prílohe č. 4.

## 8.2 Dokončenie začatých hodnotení

K 31.12.2018 nebola ukončená realizácia začatých hodnotení.

1. Hodnotenia boli vykonané na základe Rámcovej dohody č.1122/2013 o poskytovaní poradenských služieb pre tvorbu, riadenie a hodnotenie projektov/programov. [↑](#footnote-ref-1)
2. Kumulovaná pozícia manažéra monitorovania a manažéra hodnotenia. [↑](#footnote-ref-2)
3. n/a: Údaj o počte manažérov hodnotenia IROP nebol poskytnutý/dostupný. [↑](#footnote-ref-3)
4. n/a: Údaj o počte manažérov hodnotenia HP Rovnosť mužov a žien a HP Nediskriminácia nebol poskytnutý/dostupný. [↑](#footnote-ref-4)